Febre Groga. Canal Salut\nLa febre groga és una malaltia hemorràgica aguda causada per un arbovirus (virus transmès per artròpodes —animals invertebrats com els insectes, els aràcnids i els crustacis—) del gènere Flavivirus. Es contrau per la picada de mosquits infectats. La transmissió directa entre persones no està demostrada.\nSe'n diu groga per la icterícia o coloració groguenca dels ulls i de la pell de les persones afectades com a conseqüència de l'augment de la bilirubina, un pigment groguenc que es troba a la bilis.\nEs caracteritza per produir febre, mal de cap, vòmits i hemorràgies en diverses parts del cos. Pot afectar greument diversos òrgans, com el fetge i els ronyons, i, en alguns casos, arriba a provocar la mort.\nNo hi ha un tractament específic per a aquesta malaltia. La vacuna, obligatòria en alguns països, és la mesura preventiva principal.\nSegons l'Organització Mundial de la Salut (OMS), cada any es produeixen 200.000 casos de febre groga, prop de 30.000 dels quals són mortals. El virus és endèmic en les zones tropicals de l'Àfrica i de l'Amèrica Llatina.\nEl virus es transmet a l'ésser humà per la picada de mosquits dels gèneres Aedes, Haemagogus i Sabethes, que actuen com a vectors o agents de transmissió de la malaltia.\nHi ha tres cicles diferents de transmissió:\nFebre groga selvàtica. En les selves tropicals, els mosquits dels gèneres Haemagogus i Sabethes infecten els micos; els micos contagien els mosquits que s'alimenten de la seva sang, i els mosquits infecten les persones que entren en aquestes zones.\nFebre groga intermèdia. Es dona en les zones humides i semihumides de l'Àfrica, on els mosquits que es crien a la selva i prop de les cases transmeten el virus tant als micos com a les persones.\nFebre groga urbana. En nuclis amb una gran densitat de població, el reservori del virus (hoste que l'allotja i que actua com a font d'infecció) és l'ésser humà i els mosquits infectats, del gènere Aedes aegypti, transmeten el virus d'una persona a una altra.\nMolts casos són asimptomàtics; però en cas de presentar símptomes, apareixen entre 3 i 6 dies després de la infecció.\nLa infecció es desenvolupa en una o dues fases:\n1a fase. Dura entre 3 i 4 dies, i pot arribar a passar desapercebuda perquè es pot confondre amb una grip. Pot provocar febre, dolors musculars i articulars, mal de cap, calfreds, nàusees i vòmits. Aquestes manifestacions desapareixen de manera espontània.\n2a fase. És més agressiva i només es dona en el 15% dels casos, generalment 24 hores després de la remissió dels símptomes de la primera fase. La meitat de les persones afectades aconsegueix recuperar-se i l'altra meitat mor en un termini d'entre 10 i 14 dies. Es caracteritza per hemorràgies orals, nasals, oculars o gàstriques, amb sang en els vòmits o en les femtes. Danya alguns òrgans vitals, com el cor, els ronyons i el fetge, que s'inflama i produeix icterícia. També pot provocar convulsions, coma i deliri.\nEn cas de presentar aquests signes i símptomes durant el viatge o a la tornada, cal buscar atenció mèdica i indicar en primer lloc l’estada recent a un país endèmic de febre groga.\nLa febre groga es pot confondre amb altres febres hemorràgiques, com el dengue, especialment en la primera fase.\nLa detecció es basa en els símptomes, l'exploració física i l'estada en una zona endèmica.\nEl diagnòstic es confirma amb una anàlisi de sang per detectar la presència del virus en l'etapa inicial de la malaltia i l'augment dels anticossos contra la febre groga en estadis més avançats.\nEl tractament es basa en el control dels símptomes i pot incloure:\nPrendre analgèsics i medicaments per alleujar el dolor muscular i reduir la febre. Cal evitar alguns fàrmacs com l'aspirina o l'ibuprofèn perquè poden augmentar el risc de sagnat.\nIngerir quantitats abundants de líquids.\nEn alguns casos requereix hospitalització per poder administrar líquids via intravenosa i fer el control dels signes vitals.\nTambé pot ser necessària l'administració d'hemoderivats (medicaments que inclouen constituents sanguinis) per al sagnat greu i la diàlisi si es produeix insuficiència renal.\nA més, les persones afectades s'han de protegir de l'exposició als mosquits durant els primers dies de la malaltia per trencar el cicle de la transmissió i reduir el risc d'infectar altres persones.\nLa principal mesura de prevenció és la vacunació, que proporciona immunitat i protecció de per vida.\nS'administra en els centres de vacunació internacional, a persones d'entre 9 mesos i 59 anys d'edat, en una dosi única per via subcutània i, com a mínim, 10 dies abans de l'inici del viatge per garantir-ne l'efectivitat.\nLa vacuna contra la febre groga és obligatòria en alguns països i els viatgers que els visitin estan obligats a presentar un certificat internacional de vacunació. Si està contraindicada per raons mèdiques (VIH o altres malalties que afecten el sistema immunitari, al·lèrgia greu a les proteïnes de l'ou, entre d'altres), és necessari presentar un certificat d'exempció. Ambdós certificats es lliuren als centres de vacunació internacional.\nIndependentment que estigui subjecta a reglamentació, la vacuna es recomana a totes les persones que es desplacin a zones infectades de l'Àfrica, de l'Amèrica Central o del Sud.\nEls viatgers també han d'aplicar algunes mesures per protegir-se de les picades dels mosquits:\nVestir peces de roba, preferiblement de colors clars, que cobreixin la major part de la superfície corporal, fins i tot mitjons i calçat tancat, i portar barret durant el dia, per protegir al màxim la pell de l’exposició als mosquits.\nUtilitzar repel·lents autoritzats. Si el repel·lent s’utilitza juntament amb la protecció solar, la protecció solar s’ha d’aplicar primer i el repel·lent després.\nEvitar les estades innecessàries a l’exterior en horaris de màxima activitat dels mosquits (primera hora del matí i última hora de la tarda).\nDormir en allotjaments amb aire condicionat (els mosquits tendeixen a evitar el clima fred) o col·locar mosquiteres al llit i a les portes i finestres.\nEvitar visitar zones sense aigua potable i amb sanejament deficient, en les quals pot haver-hi més proliferació de mosquits i, per tant, un risc més alt de picades.\nRepel·lents d'insectes . Obre en una nova finestra.\nFiebre amarilla - Organització Mundial de la Salut (OMS)\nFiebre amarilla - Medline Plus\nYellow Fever - Centers for Disease Control and Prevention (CDC)


Sant Jordi 2015 - La Folie\nEscrit el: 25 May 2015 · Per: Olga\nPer Sant Jordi també pots regalar espelmes... amb forma de rosa!\nEl passat 23 d'abril, vàrem muntar una parada de promoció dels nostres productes habituals i d'altres fets per l'ocasió. La Folie va tenir molt bona acollida i va servir perquè els veïns i veïnes de Bescanó ens coneguessin.\nAfegeix a favorits el permalink.\nCometaris per a “Sant Jordi 2015”\nEls comentaris són moderats abans de ser publicats.


Tota la veritat dins meu | Cruïlla\nInici > Catàleg » > Novetats > Tota la veritat dins meu\nTota la veritat dins meu\nUna novel·la extremadament original tant per la forma com pel contingut. Una llarga carta d’amor obscura i pertorbadora. Un conte sobre la redempció i la força de l’esperit humà.\nLa Judith i la seva millor amiga desapareixen del petit poble de Roswell Station. Dos anys després, la Judith torna a casa sola i mutilada. Els qui havien estat els seus amics i la seva família la denigren i l’ignoren. Sense poder parlar, la Judith viu com un fantasma al seu propi poble, i escriu en silenci una llarga carta d’amor al noi que ha estimat des de sempre, l’amor de la seva vida, en Lucas. Però quan Roswell Station és atacat pels enemics, es desenterren grans secrets, i la Judith ha de triar entre continuar vivint en silenci o recuperar la seva veu. El que ha de dir pot canviar la vida de la seva petita comunitat rural per sempre. I la pot convertir en una heroïna.\nSelect ratingGive Tota la veritat dins meu 1/5Give Tota la veritat dins meu 2/5Give Tota la veritat dins meu 3/5Give Tota la veritat dins meu 4/5Give Tota la veritat dins meu 5/5\nLa República Pneumàtica II. Els Quat...\nLa República Pneumàtica I. Ball de S...\nLa peculiar història de l’Ava Lavend...


Terror Nullius | Mostra Internacional de Films de Dones de Barcelona\nSoda Jerk, Australia, 2018. 54’\nEn part sàtira política, eco-horror i road movie, Terror Nullius és una faula de venjança política construïda enterament a partir de mostres piratejades del canó de cinema australià. La història revisionista de Soda Jerk, que uneix un impuls documental amb molt desordre especulatiu, obre un espai narratiu queer on les ficcions cinematogràfiques i els fets històrics s’impregnen entre si de noves formes. Els apocalíptics campaments del desert de Mad Max 2 es converteixen en el lloc de detenció de refugiats, els zombis-ovelles carnívors es transformen en insurgents anticolonials i una colla feminista de motociclistes s’encarreguen de vigilar a Mel Gibson. Treballant dins i contra l’arxiu oficial, el llargmetratge de remescles de Soda Jerk ofereix una desescritura incendiària de les mitologies nacionals australianes.\nFinançat per la Comissió d’Imatges en Moviment d’Ian Potter el 2016, Terror Nullius va ser notòriament repudiat per l’organització pocs dies abans de l’estrena de la pel·lícula el 2018. Ofès per la seva política d’esquerres, la Junta de Fideïcomissaris d’Ian Potter va descriure el treball com controvertida obra d’art “i fins i tot” no australiana “. The Guardian la va definir com una “obra satírica vertiginosament ambiciosa” i una de les millors pel·lícules australianes de la dècada.


Ibon Navarro dirigeix una sessió del projecte One Team | BonDia Diari digital d'Andorra.\nDavid Eudal, Ibon Navarro i Paco Vázquez, a una de les sessions d’One Team. Foto: Twitter BC MoraBanc\nDj., 25/11/2021 - 00:10\nAmb les Finestres FIBA, és a dir, els compromisos del Premundial de les seleccions, el BC MoraBanc té festa fins avui. Mentrestant, la feina no s’atura en sec i l’entrenador del primer equip, Ibon Navarro, i els seus ajudants, Paco Vázquez i David Eudal, van participar ahir en una de les sessions del projecte One Team EuroCup amb els pacients de la Unitat de Conductes Addictives de l’Hospital Nostra Senyora de Meritxell (UCA).\nVan donar un cop de mà a Jaume Tomàs i també van participar en una xerrada en què els pacients van plantejar preguntes als tres entrenadors relacionades amb el bàsquet professional. “Les segones oportunitats són importants en la vida i si podem ajudar una mica amb el bàsquet aquestes persones, per a nosaltres és una obligació participar”, va dir Navarro.\nPer la seva banda, el primer internacional del BC MoraBanc a jugar el seu primer partit internacional serà el base israelià Gal Mekel. La seva selecció s’enfrontarà avui a Tel-Aviv 18 hores a Polònia, on juga l’ex-MoraBanc, Tomasz Gielo, que milita a l’Oliver Würzburg alemany.


Els supermercats llencen un 80 % més de fruites i verdures que les botigues de pagès\nA Catalunya, les cadenes alimentàries subministren al 81 % de la població, mentre que les agrobotigues, cooperatives agràries, mercats de pagès i venda directa de l'agricultor abasteixen al 19 % restant\nDimecres, 8 juny 2022 · 11:01 hores ActualitatAgriculturaCarxofa Prat\nEls supermercats llencen a les escombraries un 80 % més de fruites i verdures que les agrobotigues, botigues o mercats de pagès i de cooperatives agrícoles, on l’agricultor ven directament al consumidor. Així ho reflecteix un estudi de l’Institut de Ciència i Tecnologia Ambientals de la Universitat Autònoma de Barcelona (ICTA-UAB).\nSegons l’estudi, a les agrobotiques i cooperatives “s’estableix una relació més gran entre el comprador i el venedor, que fomenta el consum d’aliments més variats i de temporada”. A més, el consumidor d’aquests establiments acostuma a tenir “una major consciència ambiental i tendeix a adquirir productes més lletjos estèticament”. L’estudi calcula que “entre un 10 i un 15 % del que es conrea es queda al camp” per aquesta “aparença lletja”.\nL’impacte d’aquestes dades és important ja que les cadenes alimentàries de supermercats i hipermercats suministren al 81 % de la població, mentre que les agrobotiques, cooperatives agràries i venda directa de l’agricultor abasteixen només un 19 %.\nL’estudi també conclou que l’usuari de supermercats acostuma a fer un consum més elevat de productes ultraprocessats, que ha pujat després de la pandèmia. En canvi, el de cooperatives omple el cistell amb productes frescos, dedica més temps a cuinar i té més consciència ambiental i sobre nutrició saludable.\nEl treball, titolat “Municipis resilients a les pandèmies mitjançant el nexe d’agricultura de proximitat, energia, aigua i residus. Del pilot al municipi”, s’ha fet a partir de dades del Parc Agrari de Sabadell i la cooperativa El Rodal.


El Superior ratifica la condemna a una excònsol andorrana que tenia les mans molt llargues - La Valira\nEl Superior ratifica la condemna a una excònsol andorrana que tenia les mans molt llargues\nEl Tribunal Superior de Justícia d’Andorra ha desestimat el recurs presentat per l’excònsol de Sant Julià de Lòria, Montserrat Gil, per les compres que va efectuar amb la targeta del comú en benefici particular. D’aquesta manera, la que fos integrant d’Unió Laurediana (UL) haurà de reintegrar 70.427,38 euros per les compres que va efectuar a establiments com ara Ikea, Decathlon o Disney Store.\nGil va acceptar el febrer del 2017 dos anys de presó, quatre mesos dels quals ferms en règim de semillibertat per un delicte de sostracció de béns públics pel denominat cas de les targetes black.\nLa sentència assenyala que “s’evidencia al contrari que moltes despeses corresponen a compres a Ikea, Decathlon, Disney Store, etc, és a dir sense cap relació amb les despeses del comú. Per altra part, en múltiples ocasions, s’adjunten tiquets o documents que pretenen ser acreditatius de la despesa, però consta que aquesta fou pagada en efectiu: ha sigut aquest extrem el què va motivar, entre d’altres, la condemna pel delicte menor de creació i ús de document inautèntic”.\nA més, la resolució judicial afegeix que “les despeses injustificades, tractant–se de despeses per compres a Ikea, Decathlon, Disney Store, etc, així com despeses justificades, però que no coincideixen amb la realitat, la suma ascendeix a l’import total de 72.600,54 euros”.\nD’aquesta manera, la sala penal resta la part aportada per l’excònsol de “1.304 euros, corresponent a la quantitat degudament justificada” fixant un total de 71.403,99 euros.


S'ha presentat el nou CAP de Santa Eulàlia que serà una realitat en dos anys\nL’equipament es construirà en un solar cedit per l’Ajuntament i el gestionarà l’Institut Català de la Salut (ICS) amb una inversió de més de 3,1 milions d’euros Els usuaris disposaran de més del doble de metres quadrats d’espais assistencials i del doble de consultes\nL’alcaldessa de L’Hospitalet, Núria Marín, i el gerent de l’àmbit Metropolità Sud del CatSalut, Joan Puigdollers, han presentat el projecte de construcció del nou Centre d’Atenció Primària (CAP) de Santa Eulàlia. Aquest nou equipament substituirà l’antic centre i suposa una gran millora en les infraestructures sanitàries de la ciutat, ja que serà molt més ampli, modern i confortable.\nL’alcaldessa ha dit que es tracta d’un projecte molt important pel barri de Santa Eulàlia i per la ciutat. “Avui estem una mica més a prop de tenir el centre sanitari que ciutadania i Ajuntament portem temps reivindicant”. Marín ha explicat com el nou centre, “modern i tecnològicament avançat, podria estar finalitzat en dos anys i permetrà adaptar-se a les noves necessitats i al creixement de la població que ha experimentat el barri”.\nEl nou CAP —que es construirà en uns terrenys cedits per l’Ajuntament al carrer de l'Alhambra, 20— l’ha planificat el Departament de Salut, es finançarà a través del Pla d’inversions del Servei Català de la Salut (CatSalut) i el gestionarà l’Institut Català de la Salut (ICS). Actualment el projecte es troba en procés de licitació d’obra i el pressupost previst per a la construcció és de 3,1 milions d’euros. S’estima que l’equipament estaria enllestit 20 mesos després de l’adjudicació.\nLa població de l’Àrea Bàsica de Salut Santa Eulàlia (de 19.728 habitants, segons el registre central d’assegurats del 2018) actualment l’atén l’equip d’atenció primària al CAP Mossèn Cinto Verdaguer. Aquest CAP, situat en uns locals de lloguer, no disposa d’espais suficients per atendre adequadament aquesta població..\nEl nou equipament representa un guany per a la ciutadania, ja que el nou centre disposarà de 2.123 m2 construïts i 1.574 m2 útils, molt per sobre dels 689 m2 útils de l’actual CAP. Aquest creixement es tradueix en un increment important del nombre de consultes, que passaran de les 18 de l’actual CAP Mossèn Cinto Verdaguer a les 35 que preveu el projecte del nou CAP.\nLa cartera de serveis del centre inclourà activitats preventives (vacunacions, educació sanitària i consells de salut), atenció i seguiment de les malalties agudes i cròniques, atenció i seguiment de la salut dels infants, atenció domiciliària, consulta de salut mental de suport a l’atenció primària i atenció odontològica.\nL’Equip d’Atenció Primària Santa Eulàlia\nL’Equip d’Atenció Primària Santa Eulàlia va realitzar 117.870 visites l’any passat, 22.094 de les quals van ser de població pediàtrica (0-14 anys) i 4.478 d’atenció domiciliària. Per tipologia de professional, l’any passat va realitzar 74.670 visites de medicina de família i pediatria, 39.491 d’infermeria, 2.492 d’odontologia i 1.217 de treball social.


Assemblea General Ordinaria dijous 26 de gener\nCategoria: Agrupació Fotogràfica Sant Joan Baptista\nEl proper dijous 26 de gener de 2012 es celebrarà l'Assemblea General Ordinària. La primera convocatòria serà al local social de l'agrupació (c. Dr. Barraquer 6, Baixos) a les 20h. i la segona convocatòria a les 20.30h. Hi poden assistir tots els socis que ho desitgin sense previ avís. El ordre del dia serà el que segueix:\nDivendres 16 de desembre, a partir de les 9 del vespre.\nSoparem pa amb tomàquet i embotit, pendrem cava, torrons i neules. Finalitzarem la vetllada amb unes "quines". No us ho podeu perdre, hi haurà sorpreses.\nPreu del tiquet: 12€ per persona. A partir del 17 de novembre, i abans del 7 de desembre, podeu fer les reserves a secretaria, personalment o per telèfon. La capacitat màxima del "menjador" és de 58 places, que s'assignaran per rigorós ordre d'inscripció.\nLoteria de nadal de l'Agrupació\nEns plau comunicar a tots els associats que, con s’ha fet en anys anteriors, la nostra entitat participarà en el sorteig de Nadal de la Loteria Nacional.\nAquest any jugarem al número 52177.\nL'exposició de Sant Adrià Antic a "El Periódico"\nEl diari "El periódico de Catalunya" en la seva edició del 13 de Setembre de 2011, va dedicar-li un article a la exposició "Sant Adrià Antic" feta per l'agrupació.\nL'agrupació romandrà tancada a l'agost\nL'agrupació estarà tancada durant l'agost. Ens retrobarem l'1 de setembre amb la inauguració "Sant Adrià Antic". Recordeu que les fotografies del concurs de la font s'han d'enviar abans del 26 d'agost.\nL'Agrupació premiada amb els premis Ciutat de Sant Adrià\nL'agrupació Fotogràfica ha estat guardonada amb el Premi Ciutat Sant Adrià en la seva tercera edició. El sr. Trafí, el nostre soci més antic, va se l'encarregat de recollir el guardó.


Redacció Sitges 25-04-2018 9:47 Lectures 1656\nSènior Masculí – Copa Catalunya – grup 02- jornada 24a.\nBàsquet Sitges “A” 70 - St Quirze Basquet Club 64\nJust abans de l’inici del partit rebíem la mala notícia de la mort de l’expresident del Club Bàsquet Sitges, Pere Vilanova i Claret, que va ser president de l’entitat en l’anterior etapa, sent clau per la consolidació de l’entitat i del bàsquet formatiu, descansi en pau.\nDesprés del respectuós minut de silenci, comença el partit amb un Sitges fluix en defensa i desencertat en atac, anotant solament 10 punts i rebent–ne 20. En el segon quart millora en l’aspecte ofensiu amb més encert però una autèntica relaxació defensiva feia que el St. Quirze assolís un màxim avantatge de 15 punts, al minut cinc del segon quart 19-34. Es repeteix la història de sempre, temps mort local, retrets i esbroncada general que semblava que funcionaria i més després dels dos triples de Josep (17 punts al final del partit) però es marxa als vestidors perdent de 12 punts, 33-45. Davant d’un rival directe per fugir de la promoció per la permanència, el Sitges havia guanyat a domicili els del Vallès, 83-89.\nEn el tercer quart començaren a predominar les defenses sobre els atacs i per fi els locals aconseguien guanyar el quart, 15-12, tot i que no retallaren massa la diferència ja que els visitants seguien davant en el marcador, 48-57. Entrant en el darrer quart els del Garraf farien la millor defensa del partit deixant els de St. Quirze amb només 7 punts anotats, solament dos en joc, i la resta de tirs lliures dels que també en fallaren cinc, el 50% i una de les claus de la victòria local. Per la seva banda els jugadors de Piñero tingueren el millor quart anotador, 22 punts, amb un Nacho Velasco que lideraria el seu equip assolint l’empat a 61 al minut set del darrer quart amb un triple seu i sent el màxim anotador de l’equip amb 19 punts, resultat final 70-64.\nLa classificació està molt ajustada a manca de dues jornades. De la sisena posició a la dotzena hi ha només dos victòries de diferència. La propera setmana desplaçament a Girona per jugar dissabte a la tarda a les 18:45 hores a la pista del CEB Girona Citylift, un dels equips implicats en aquestes posicions.\nAlvin 2, Roger P, Adrià 2, Manel 6, Roger S., Elias 4, Mauro, Josep 17, Seth 12, Nacho 19, Omar 8, Otto i Angel.\nParcials 12-20 21-25 15-12 22-7


El bloc d'en Ramon Bassas: Els Pastorets\ndimecres, de març 30, 2016\nA la meva ciutat aquest any se celebra el centenari dels Pastorets, amb la versió de Ramon Pàmies (“L’estel de Natzaret”), i amb músiques pròpies que s’interpreten en directe, organitzada per la secció teatral d’un cercle catòlic d’obrers a iniciativa d’un capellà que, per cert, també va casar els meus avis (que es van conèixer quan eren adolescents en aquest centre) i els meus pares. Així que força membres de la meva família i uns quants amics i coneguts meus hi han participat i, òbviament, forma part dels records més vius de la meva infantesa, marcada també per aquesta cita anual. És innombrable la gent que hi ha estat vinculada i no és estrany, entre els meus conciutadans, deixar anar uns versos amb qualsevol pretext. Cada any fan una desena de representacions i en totes s’ha de penjar el cartell de “complet”. L’esforç, la generositat i la creativitat dels qui ho munten, units a una tradició arreladíssima, doncs, fan pensar que aquest centenari augura un futur encara molt llarg.\nA l’hora de valorar-ne els mèrits, d’aquest “espectacle musical de gran format” amb el ritme “vigent al segle XXI”, com s’anuncia a la web, se’n destaquen uns quants. Especialment, l’enorme capacitat de ser escola de teatre, tant per actors, per directors o pel treball tècnic, en aquest llimb entre l’artesanal i el professional tan fecund. Escola que es tradueix en altres muntatges d’alta qualitat o en carreres ben assentades. O, també, l’aprenentatge de coordinar equips, de promoure activitats de caràcter popular, de creure’ns que som societat civil. I de les relacions, amistats i referents personals que hi sorgeixen.\nSí. Jo, però, encara hi trobo un aspecte millor, si pot ser. Més enllà del relat nadalenc, farcit d’elements de la cultura popular i dels evangelis apòcrifs, i del missatge pla que podem deduir fàcilment, jo sempre he pensat que els Pastorets són un advertiment molt seriós sobre què significa la vida adulta. Adreçat als infants, sí, i també als que som més grans. Els dubtes del fill pròdig (i l’acolliment incondicional del pare), unes lluites entre el bé i el mal que s’esdevenen “fora” de la realitat (perquè en ella no són gens evidents), la força del desig, la metàfora del camí que mai no cessa… A mi em sembla tot molt ben explicat i m’agradaria, aquest any, que també en parléssim. No tot és espectacle.\nArticle per a la revista Foc Nou (febrer 2016)\nPublicat per Ramon Bassas a 3/30/2016 08:53:00 p. m.\nL'Any Llull no existeix a Mataró\nProcessons i concerts burgesos\nEl banyista que s'ofega\nLa Passió del carrer. Les processons de Setmana Sa...\nPoder, indignats i xamans\nQuaresma és llibertat\nTot el que vam deixar de dir-nos\nEl cristianisme és un "cuentu"\nClàssics a la brossa


LA QUARESMA DE L'ANY DE L'EUCARISTIA - Bisbat de Terrassa\nLA QUARESMA DE L'ANY DE L'EUCARISTIA\nLA QUARESMA DE L'ANY DE L'EUCARISTIA http://bisbat.semicinternet.com/ca/bisbe/cartes-dominicals/la-quaresma-de-lany-de-leucaristia http://bisbat.semicinternet.com/@@site-logo/logo-bisbat-de-terrassa.png\nLa Quaresma és temps d'oració, de desert, de cercar la trobada amb Crist. Contemplar el seu rostre, entrar en la intimitat amb ell, seran tasques indispensables per a rebre la seva llum i per a transparentar-lo als demés. El Sant Pare Joan Pau II ens proposa en la carta Novo millennio ineunte els dos grans mitjans per a conèixer i estimar Jesús: les Escriptures, i especialment els Evangelis, i l'Eucaristia. A dos mil anys de distància d'aquells esdeveniments, l'Església els reviu com si s'haguessin esdevingut ahir (NMI 28).\nJesús acompleix la seva promesa d'estar amb nosaltres dia rere dia fins a la fi del món: ell està amb els malalts que sofreixen, identificat amb el seu dolor; ell està identificat també amb els pobres i desvalguts; ell està sempre convocant-nos, cridant-nos, convertint-nos com a Paraula viva a les paraules dels Evangelis que ens diuen allò que ell va fer fa dos mil anys i allò que vol fer avui en nosaltres. Així hem de llegir, per exemple, l'episodi de la Transfiguració, en el que Crist ens pren amb ell a fi que contemplem el seu rostre refulgent i, una vegada passat aquest moment de lluminosa oració, ens envia enmig del món amb la responsabilitat de donar testimoni d'ell amb la nostra vida i amb la nostra paraula. Cada setmana escoltem i meditem la paraula de Déu que va transformant la nostra vida. Cada setmana ens trobem amb Crist, Paraula del Pare, que ve a salvar-nos.\nAl mateix temps, cada setmana Crist se'ns fa trobadís en l'eucaristia, com ho va fer amb els deixebles d' Emaús, com ho va fer amb Pere o amb Maria Magdalena. Crist, en persona, ens diu que serem feliços si tenim un cor net, si tenim pietat o misericòrdia i si treballem per la pau. Cada diumenge Crist en persona , se'ns dóna a conèixer en l'encontre gratuït de la "comú-unió" i se'ns dóna com a aliment. Hem d'afirmar, per això, la presència real de Crist en l'eucaristia, sense la qual no es produiria aquest encontre viu i real, ni hi hauria la nostra comunió de coneixement, amor i vida amb ell. L'any litúrgic, centrat en l'eucaristia, i la mateixa eucaristia dominical són els eixos de l'espiritualitat de l'Església.\nEstem celebrant l'Any de l'Eucaristia. La presència de Jesucrist en el sagrari és un gran regal que rebem per tal que quedi ben palès que la nostra oració consisteix en obrir el nostre cor davant del Senyor. Com va fer el deixeble estimat, aquell qui prega davant el Sagrament de l'altar sap dir amb fe: "És el Senyor". I també sap dir: "Senyor meu i Déu meu". Expressions ambdues de l'Evangeli de Sant Joan, que expressen la nostra fe en la presència real. El pa eucarístic és el signe d'una presència que cerca sempre interlocutors creients que estiguin moguts pel desig de la trobada i de la identificació amb el Senyor Jesús.\nAquest és el clima propici per a l'adoració i l'acció de gràcies, però també per a la súplica que va repassant les necessitats dels qui estan en situacions especialment difícils o estan en el risc d'allunyar-se de Crist o, tal vegada, del camí que condueix a l'alegria de la fe. Adoració, lloança, acció de gràcies i súplica troben davant del Senyor el seu moment i la situació sempre complementària, fonamentada en la fe que confia en Déu i en el Senyor Jesús (cf. Jn 19,1).


Més informació sobre les cookies - Sergi Ortiz, Formador en Marketing Digital y Social Media\nUna cookie és un fitxer de text inofensiu que s’emmagatzema en el teu navegador quan visites gairebé qualsevol pàgina web. La utilitat de la cookie és que la web sigui capaç de recordar la teva visita quan tornis a navegar per aquesta pàgina. Encara que molta gent no ho sap les cookies es porten utilitzant des de fa més de 20 anys, quan van aparèixer els primers navegadors per la World Wide Web.\nLes cookies no solen emmagatzemar informació sensible com a targetes de crèdit o dades bancàries, fotografies, el teu DNI o informació personal, etc. Les dades que guarden són de caràcter tècnic, preferències personals, personalització de continguts, etc.\nEl servidor web no t’associa a tu com a persona sino al teu navegador web. De fet, si navegues habitualment amb Internet Explorer i proves a navegar per la mateixa web amb Firefox o Chrome veuràs que la web no s’adona que és la mateixa persona perquè en realitat està associant al navegador, no a la persona.\nLes cookies pròpies són les generades per la pàgina que estàs visitant i les de tercers són les generades per serveis o proveïdors externs com Facebook, Twitter, Google, etc.\nEl lloc web no podrà adaptar els continguts a les teves preferències personals, com sol ocórrer en les tendes online.\nNo podràs accedir a l’àrea personal d’aquesta web, com per exemple El meu compte, o El meu perfil o Les meves comandes.\nTendes online: Et serà impossible realitzar compres online, hauran de ser telefòniques o visitant la tenda física si és que disposa d’ella.\nPer eliminar les cookies d’un lloc web has d’anar a la configuració del seu navegador i allí podràs buscar les associades al domini en qüestió i procedir a la seva eliminació.\nDesprés d’aplicar aquest filtre apareixeran en pantalla una o diverses línies amb les cookies de la web sol·licitada. Ara només ha de seleccionar-la i prémer X per procedir a la seva eliminació.\nDesplaci la barra fins a ajustar el nivell de privadesa que desitgi.\nEn Historial triï Utilitzar una configuració personalitzada per a l’historial.\nEn aquest lloc veurà l’opció Bloquejar cookies per ajustar el tipus de bloqueig que desitja realitzar.\nVagi a Configuració, després Safari.\nVagi a Privacitat i Seguretat, veurà l’opció Bloquejar cookies per ajustar el tipus de bloqueig que desitja realitzar.\nExecuti el navegador i premi la tecla Menú, després Configuració.\nVagi a Seguretat i Privacitat, veurà l’opció Acceptar cookies per activar o desactivar la casella.


Una vintena de propostes per tastar l’oferta esportiva a la ciutat de Vic — Ajuntament de Vic\nSou aquí: Inici → Notícies → Una vintena de propostes per tastar l’oferta esportiva a la ciutat de Vic\nUna vintena de propostes per tastar l’oferta esportiva a la ciutat de Vic\nEls dies 27, 28 i 29 s’iniciarà una nova proposta esportiva emmarcada en el Pla de l’Esport de Vic “Vic Activa’t!” al pavelló de l’Ausoneta i les instal·lacions esportives més immediates destinada a joves de 12 a 16 anys de la ciutat de Vic i de la comarca d’Osona\nJove! Activa’t per Nadal!\nOferir una alternativa lúdica amb l’esport com a base als joves de Vic i comarca el primer període de vacances de Nadal és l’objectiu de ‘Jove! Activa’t per Nadal!’. L’activitat s’inclou en el Pla de l’Esport de Vic “Vicactiva’t!” (2016-2020), una eina viva que permet la implantació de polítiques vinculades a l’esport. “Volem incidir en tots els col·lectius i edats de la població i per això comptem amb la participació d’entitats esportives, escolars, socials i altres que hi juguen un paper fonamental”, exposa el regidor d’Esports i Joves, Titi Roca. “Ampliem així l’oferta de ciutat pensada per a joves i adolescents de cara a les vacances escolar d’aquetes festes”, afegeix Roca.\nEn aquesta ocasió, una vintena d’entitats esportives vigatanes col·laboren a l’activitat que vol promoure l’esport a la ciutat entre la població més jove, oferint l’oportunitat de provar diverses pràctiques esportives en un mateix espai i en poc temps. Així, el jovent podrà fer un tastet d’esports i activitats físiques i lúdiques com hípica, boccia, eslàlom, escalada, bici-cross, karate, hip-hop, atletisme, bàsquet, malabars, beisbol, criquet, futbol, gimnàstica, handbol, hoquei, orientació, rugbi, tennis, tennis taula, vòlei i zumba. Serà, per tant, una bona oportunitat per difondre la diversitat de clubs, entitats, instal·lacions esportives i serveis juvenils dels que disposa la ciutat de Vic.\nDurant aquests tres dies el pavelló de l’Ausoneta (Mas Osona, s/n) i les instal·lacions esportives adjacents, com les pistes d’atletisme, el circuit de bici-cross i el camp de rugbi i de beisbol, estaran obertes en dues franges horàries de 10 del matí a 1 del migdia i de 4 a 7 de la tarda. Els tiquets d’accés es podran adquirir amb antelació al Vicjove (C. Bisbe Morgades, 15) de l’11 al 22 de desembre al preu d’1 euro o bé a taquilles, al mateix pavelló de l’Ausoneta, a 2 euros. Aquesta entrada serà vàlida per una franja d’un dia concret i donarà accés a les instal·lacions amb un braçalet d’un sol ús. Paral·lelament, es podrà adquirir un braçalet d’accés il·limitat, per a tots els dies i franges horàries, a un preu de 6 euros anticipat o bé de 12 euros al mateix pavelló.\nPer garantir la possibilitat que els adolescents de la ciutat puguin accedir a l’activitat, s’ha facilitat la possibilitat de desplaçar-se des de diferents barris de la ciutat cap a la zona esportiva acompanyats per un monitor gratuït. És per això que es compta amb dues rutes que facilitaran el desplaçament a peu. La primera, des de la plaça d’Osona i fins a l’Ausoneta, passant per Santa Anna, el Remei i el Sucre; i la segona, que anirà des de l’Escola Guillem de Montrodon, al barri dels Caputxins, fins a la zona esportiva, passant per la Ronda Camprodon, el barri Vic Nord i la zona universitària.


Krf Diamond Rosa comprar i ofertes a Xtremeinn\nDescripció Krf Diamond\nPatins en línia ajustables en mides: SML, cadascun en 4 mides, tipus de fitness, amb tancament de turmell micromètric i cordons + Velcro al peu per a un ajust perfecte, a més de tenir un arrencada ergonòmic i còmode i fresc gràcies al sistema Air Flow, Guia de PP d'alt impacte, rodes 84A per a planxes suaus, més rodaments ABEC 5 i guia PPH, ABEC 5, 84A, Skate, Line, Diamond, fre de TPR, Air Flow. Tot això es combina amb un bonic disseny que el converteix en un skate ideal.\nNo esperis més i compra Krf Diamond amb el millor servei d’enviament i el preu més baix. A més, a xtremeinn trobaràs altres Patins a la categoria de Esports urbans per completar la teva compra i el teu equipament. Compra Krf Diamond i ho rebràs a casa molt aviat. Dóna un cop d’ull a les ofertes de Patins i aconsegueix les millors gangues.\nCaracterístiques Krf Diamond\nSostenibilitat Krf Diamond\nGiorgia - 30/05/2020\nSuper feliç amb la meva compra !!! Molt satisfet amb el producte i el lloc. Gràcies i propera comanda !!!!\nSuper felice del mio acquisto!!! Molto soddisfatta del prodotto e del sito Grazie e al prossimo ordine!!!!


El blog d'Albert Baranguer: Cal fer govern per seguir amb el Procés Constituent.\nVist amb un parell de dies de distància, i haver-ho rumiat i parlat, i tenint en compte, a més que per aquest proper dissabte encara hi ha la reunió del consell polític de la CUP, ara és un bon moment, potser l'únic, per recapitular i ordenar les idees. O sigui, per escriure aquest post al blog.\nLliçó apresa: a una assemblea empatada, o gairebé empatada no pots anar-hi confiant que l'aritmètica d'una votació et solucioni les coses. Has d'anar-hi amb arguments per a convèncer als altres i, si malgrat tot persisteix l'empat, buscar una solució més intel·ligent que no pas la simple votació. Potser el diumenge passat hauria estat un bon moment per aplicar un mètode com el del consens sistèmic.\nQuè és això del "Consens sistèmic"? aquest vídeo ho explica molt bé:\nPotser no cal arribar a fer servir sofisticades tècniques grupals de presa de decisions, però és lleig pretendre resoldre una qüestió com aquesta amb una moneda a l'aire: Si al final una opció hagués guanyat per un vot, entenc que tota la CUP hauria fet seu el resultat de la votació. És una mica fort.\nLa democràcia, realment, funciona així? No, el que funciona així són els "sistemes democràtics". Però l'objectiu d'aquests sistemes és més aviat resoldre qüestions pràctiques. La Democràcia, com a concepte i en majúscules, és quelcom que té a veure més amb valors i amb respecte. No hauríem de perdre-ho de vista.\nEn resum, que els sistemes democràtics estan per implementar de la millor forma possible la Democràcia, però no són la Democràcia.\nNo val dir, doncs, farem una assemblea, votarem i per art de màgia tot es resoldrà. És un error creure en la mística de l'Assemblea, o en la mística de la votació a ma alçada. Només es tracta de tècniques, i cal aplicar-les correctament. El que compta és el debat, el respecte i, sobretot, la voluntat d'arribar a acords.\nIrònicament, però, la "mística" de l'Assemblea va funcionar -de forma inesperada- donant com a resultat un empat que reflectia de la millor forma possible la divisió interna a la CUP.\nNo era la resposta mirar de resoldre la qüestió plantejada amb una moneda a l'aire. En aquest sentit, el resultat de l'assemblea ens ha salvat a tots del "no debat". Cal buscar un consens. No només al si de la CUP. També entre la CUP i JxSí. Estic segur que s'ha fet un esforç molt gran fins ara. Cal continuar fent-lo. No es pot tirar la tovallola ara.\nCal arribar a l'acord. No vull ni pensar que tot plegat acabarà en el no res.\nJxSí i la CUP s'han de posar d'acord en investir a Mas o a qui sigui. Però no és acceptable en cap cas anar a noves eleccions al març. Han de ficar-se això al cap.\nSempre s'ha dit que la baula dèbil de la cadena que porta a la independència són els polítics. Però a fe de Déu, que ningú es podia imaginar que fos una baula tan dèbil.\nSi al final anem al març jo sé que seguiré militant en l'independentisme, que no ho deixaré córrer perquè jo crec en la independència com un bé en ella mateixa. Com una eina multiús de gran eficàcia de la que el meu país no ha pogut disposar. En aquesta lluita hi seguiré fins que s'aconsegueixi. Donec Perficiam. Però també crec que si aquesta oportunitat es perd, es trigarà molts anys, potser dècades, a tenir una nova oportunitat, la força i la il·lusió d'aquests darrers cinc anys s'haurà malbaratat de la pitjor manera possible.\nJo puc acceptar lluitar i perdre. No puc acceptar perdre per simple incompareixença. Cal fer un govern a Catalunya que avanci amb el procés constituent. Que sumi la gent que falta perquè si alguna cosa hem après de l'assemblea de la CUP és que no n'hi ha prou amb el 50% + 1. Funcionarà com a "sistema democràtic", però no és Democràcia. Podem fer-ho, sumar més, molt més del 50% + 1. Però cal un govern, amb Mas o sense. L'oportunitat és ara.\nI si al final no es fa la independència que sigui perquè ens han tancat a tots. Però no per que no s'han donat totes les passes per aconseguir-la.\nCal, doncs, avançar. Hem de seguir esperant a la CUP. Amb el resultat del diumenge, com que no hi ha hagut cap canvi d'escenari, JxSí, lògicament, ha decidit no moure's. El dia 2 tindrem una decisió, o no, i quedarà molt menys temps de reacció. Ho torno a dir, no m'estranyaria gens una decisió de "no decisió" i esperar a que JxSí faci una proposta d'última hora, amb un candidat diferent. Qui sap. Potser JxSí, depenent del que es digui el dia 2, farà una proposta. Però tot plegat estarà ja en terminis d'agonia.\nUna agonia difícil d'explicar. Encara més quan és un fet que de l'assemblea del diumenge l'únic punt en el que no es va arribar a un acord va ser en el de investir a Mas. El preacord ofert per JxSí es va acceptar a les dues opcions. CUP i JxSí, doncs, estan d'acord en el què, el quan i el com. Pregunto a CUP i JxSí: El Qui és tan important com per engegar-ho tot a rodar?\nPotser sí. No per a tothom Però sí per a alguns dels actors. Entenc que dins la CUP hi ha qui vol aprofitar el moment per destruir CDC. Igual com a CDC n'hi han que il·legalitzarien la CUP sense pensar. L'odi mutu entre sectors d'ambdues formacions és profund i ve de temps. Però crec que la majoria dels votants de JxSí i de la CUP desitgen una entesa.\nSi no hi ha entesa em semblaria natural que aquesta majoria de votants entenguessin que no se'ls ha representat correctament i que, arribats al març, triessin uns altres representants o, simplement, es quedessin a casa.\nAixò, segurament, significarà la destrucció de CDC. Algú se n'alegraria. Per la banda de la CUP, primer de tot, estaria per veure si es tornarien a presentar ja que la seva estratègia és municipalista. No cal ser un geni per veure que al març el més possible seria esperar un creixement d'En Comú-Podem, i potser d'ERC. Segurament seria possible un govern d'esquerres a Catalunya, qui sap si amb el PSC. En tot cas, els partits independentistes difícilment sumarien. És més, probablement ERC ni tan sols seria la primera força del govern d'esquerres. A Madrid, un cop autodissolta la rebel·lió catalana, el pacte d'esquerres potser arribaria a ser una opció viable, qui sap si, fins i tot, amb el suport d'ERC que hauria de gestionar el neo-putaramonetisme.\nEn fi. Potser hi haurà qui busqui aquest escenari. No deixa de ser un camí conegut cap enlloc, però és una zona de confort.\nJo el trobo detestable. Seria el fracàs. Hauríem perdut els cinc anys que van des de la sentència de l'estatut fins avui. Estaríem amb la Generalitat intervinguda per l'estat -autonomia zero en la pràctica- i sense cap més projecte que el de "qui dia passa any empeny". Aquest país ha donat el millor de si aquests darrers anys per trobar-se ara amb que tot se'n pot anar a fer punyetes pels tacticismes insans d'uns i altres.\nResten dues setmanes.Feu-ho com vulgueu. M'és igual si el president és Mas o Carmen de Mairena. Es tracta de que ara ja no es pot abandonar. Ha d'haver un govern sí o sí.\nTot està per fer i tot és possible. Però no ens despistem que cada cop tenim menys temps.\nAvui, la revolució és fer la independència. No la caguem. No tinguem por.


Tragamonedes Corbins - Millor servei tècnic per tragamonedas a Corbins - Recreatius PenedèsSEO - Landing Tragamonedes - Máquinas recreativas y tragaperras. Mejor servicio técnico en máquinas recreativas para bares y locales - Recreatius Penedès\nMàquines tragamonedes Corbins\nLES TRAGAMONEDES A CORBINS AMB MÉS RENDIMENT ECONÒMIC\nLes nostres tragamonedes a Corbins formen part dels jocs més populars dels bars i poden ser molt divertides, però són increïblement rendibles per als bars per diverses raons, entre elles, el seu funcionament.\nRecreatius Penedès disposa dels últims models de tragamonedes amb premi que triomfen en els bars, cafeteries, cerveseries i locals d'oci a Corbins. Tenim sempre la millor oferta de màquines recreatives a Corbins per assegurar el màxim nivell de recaptació, així com la diversió i l'entreteniment als jugadors. L'èxit de la nostra empresa és poder oferir a hostalers i propietaris de bars i locals una gran selecció de les màquines tragamonedes amb premi més rendibles del mercat.\nEl nostre assessorament professional ajuda al client a realitzar una planificació prèvia del local, realitzar una selecció de les màquines que més s'ajusten al local i que majors beneficis poden aportar gràcies a la nostra àmplia experiència en el sector. Així doncs, analitzem detalladament les característiques i ubicació del bar o local, l'oferta de tragamonedes a Corbins i el target habitual de l'establiment.\nLes nostres tragamonedes a Corbins multipliquen els beneficis de negocis, restaurants, bars i locals de Barcelona i Tarragona. Des de Recreatius Penedès ens comprometem a analitzar i actualitzar constantment el progrés de les màquines per mantenir les recaptacions el més elevades possibles. Distribuïm màquines tragamonedes per entretenir a qualsevol públic i disposem d'una gran varietat de models i fabricants, sempre a l'última per atreure nous clients a bars i locals i aportar ingressos extra als propietaris optimitzant al màxim la rendibilitat dels seus establiments.\nLes tragamonedes a Corbins són un punt d'atracció i poden contribuir a millorar els beneficis d'un bar o local sense requerir cap esforç per part del propietari del negoci. Els tècnics de Recreatius Penedès són els qui s'ocupen del correcte funcionament de les tragamonedes, manteniment, així com de la millora constant de les màquines per posseir els models més actuals i de major èxit.


Bloc d'Antoni Espanya: Les formes són importants\nLes formes són importants\nEl passat dimecres vaig assisitir al Ple extraordinari de l'ajuntament d'Alcanar, on l'Alcalde Ricard Bort, havia de presentar la seva renuncia al càrrec en virtud del pacte de legislatura signat amb ERC, que repartia els tres primers anys pel PSC i el darrer pels republicans.\nEstic acostumat als Plens del meu ajuntament - Amposta, on rarament es superen les 2 hores de durada, fins i tot, amb ordres del dia de més de 20 punts.\nLa meva primera sorpresa fou la durada de les intervencions dels portaveus dels grups polítics a l'oposició (CiU, PP i APAL), d'entre 30 i 45 minuts, cadascuna. De manera que el primer punt de l'ordre del dia, l'aprovació dels pressupostos del 2006, tardà 3 hores a ser despatxat. Malauradament no tenia previst estar tant estona i vaig haver de marxar sense poder veure la renúncia de l'Alcalde que era el 5è i darrer punt de l'ordre del dia.\nLa segona sorpresa fou les formes que van emprar alguns dels portaveus durant la seva intervenció contra l'Alcalde. Vaig sentir expressions del tipus vosté esta zumbat, vosté és un mentider, vosté és un Hitler, ... de les que la Secretaria Municipal va pendre la corresponent nota per redactar l'acta.\nLa tercera sorpresa, que els membres del govern aguantaven estoicament, l'allau d'insults i desqualificacions sense immutar-se.\nVaig arribar a la conclusió que a Alcanar hi ha un trencament total dintre el consistori, que va més enllà de les legítimes discrepàncies polítiques i que està absolutament personalitzat contra l'Alcalde per part dels portaveus a l'oposició.\nAquests usen els Plens com un autèntic teatre on desplegar tòpics retòrics buits i recurrents i on la paraula s'usa pel simple goig d'ostentar el protagonisme del Ple.\nEl govern, ha renunciat a posar ordre al debat i a demanar respecte als representants electes i es limita a complir amb la legalitat vigent, aprovant els punts per majoria desprès de les eternes intervencions dels grups de l'oposició.\nVaig sentir vergonya de l'utilització que és feia la màxima institució municipal, pena del govern que ja ha tirat la tovallola per intentar recuperar la dignitat del Ple i aborriment de les formes primitives d'una generació de polítics que estan en actiu per qualsevol cosa menys per servei als seus veins.\nPotser soc un romàntic de la política però per mi les formes encara són importants.\nEscrit per Toni Espanya en data divendres, de juny 09, 2006


Les segones “Cites” de TV3 – Barnafotopress\nText – Redacció-Premsa TV3. Fotos – Jordi Soteras.\nL’Hotel Hesperia Tower és un dels espais que acull el rodatge de la segona temporada de “Cites”. L’11 de gener va començar les gravacions d’aquesta sèrie de TV3 basada en el format original d’Entertainment One Television International Ltd., produïda per Arca Audiovisual (grup Filmax), sobre les relacions de parella a través d’internet, que s’estrenarà el segon trimestre del 2016.\nFoto – Jordi Soteras\nPep Munné i Carme Elias sopen al restaurant del pis 29 de l’Hotel Hesperia Tower. Barcelona als seus peus i els llums de la ciutat decorant el seu entorn. Ell, que sembla que es diu Jaume –o potser no- és arquitecte i s’ha tret un anell de casat a corre-cuita abans que arribi ella, una novel·lista, elegant i que vesteix de negre, com les seves novel·les. Amb una copa de vi entre les mans comencen la seva cita, una de les de la nova temporada, sota l’atenta mirada de Marta Pahissa, que dirigeix la gravació d’aquesta escena.\n“La diferència fonamental és el to”, explica Pau Freixas, el productor executiu de la sèrie. “Hem intentat que s’apropés més a la comèdia romàntica. La primera temporada és una primera cita, la incomoditat de conèixer algú, les primeres converses, el context que genera, el no saber com és l’altre, si t’entendrà, si l’entendràs… Aquesta segona temporada és com una segona cita. Té més energia, és més fresca, té un joc de comèdia romàntica. Es deixa anar la timidesa i, en canvi, gaudeixes més del viatge.” “‘Cites’ marca distància de “Dates” i s’ha anat a buscar la seva personalitat”, comenta Ivan Mercadé.\nTambé explica Freixas: “S’obre el vessant de relacions. Volíem cites que ens parlessin de gent que tenen una vida darrere, que han tingut matrimonis, moltes experiències personals i veure com s’enfronten a una cita.” Pep Munné i Carme Elias són, precisament, dos dels nous personatges de la nova temporada de “Cites”. “Les relacions per internet, evidentment, són de gent jove. Però hi ha molta gent madura que les utilitza. Són coses que existeixen molt i està bé que quedi reflectit en una trama”, comenta Carme Elias.\n“Ens hem permès agafar gent més gran, ens atrevim amb relacions intergeneracionals, amb un trio… En certa manera s’ha buscat que alguns capítols tinguin un titular, “El capítol de…”, com si fossin petits curtmetratges. Aquesta cita parla d’això… aquesta parla de la tercera edat; aquesta, de les relacions intergeneracionals; aquesta, dels trios; aquesta, dels “follaamics”; aquesta, de quan t’enamores del teu millor amic… Que el tema estigui més marcat, que sigui més curtmetratge”, explica Ivan Mercadé, el cap de guionistes.\nLa nova temporada portarà un munt de personatges nous, però també recupera històries de la primera, com la del Martín (Isak Férriz) i la Blanca (Bea Segura); l’Àlex (Biel Duran) i l’Ona (Júlia Molins), i la Paula (Laia Costa) i la Sofia (Nausicaa Bonnín). També hi haurà alguna “píndola d’algun altre personatge de la primera com a minisorpresa per l’espectador”, comenta Mercadé, sense voler donar més detalls.\nL’espectador retrobarà l’Àlex i l’Ona en un moment complicat de la seva relació. “No seran els mateixos. Ni l’Ona serà la mateixa Ona, ni l’Àlex serà el mateix Àlex, però, tot i així, és possible que trobin el seu lloc. Tot i estar en punts diferents de la seva vida i tenir una relació diferent entre ells i amb l’amor, potser s’entenen igual”, comenta Biel Duran sobre el que viurà el seu personatge, l’Àlex. “Serà interessant veure’ls, perquè han canviat, han madurat, han evolucionat i nosaltres, com a actors, els hem actuat des d’un altre punt, sentint altres coses“, afegeix Júlia Molins.\nUn retrobament no volgut també sacsejarà la relació entre el Martín (Isak Férriz) i la Blanca (Bea Segura). Serà el retorn de la seva exdona Laura, interpretada per Anna Casas.\nBarcelona continuarà sent protagonista destacada. S’ha buscat anar a algun lloc on no s’havia anat, com la Barceloneta. També s’ha fugit de la localització típica de bar o casa. “S’han buscat espais que tinguin un univers propi. Hi ha una cita que passa en un circ, una altra en un casino… S’ha mirat d’obrir universos,” explica Mercadé.\nTambé s’alternarà la nit amb el dia. Per “donar més llum a la segona temporada, més energia. Semblava que el dia ens donava menys intimitat en un sentit, però més quotidianitat per veure com es relacionaven els personatges de dia. La nit encobreix molt morbo i molt misteri, però amaga altres coses i ens venia de gust mostrar-les,” comenta Pau Freixas.\nLa galeria de nous personatges serà variada. “Més personatges, més ritme. S’ha buscat que sigui tot més dinàmic. En la primera temporada hi havia molts capítols amb històries entre dos personatges, en la segona es buscarà més el joc a tres”, explica Ivan Mercadé. Es busca “la xarxa de relacions que tingui més continuïtat. Hi ha triangles amorosos amb l’“intríngulis” de qui acabarà amb qui. Aquest joc s’ha treballat més,” afegeix Pau Freixas.\nEn Marcel (Marcel Borràs) viurà una història basada, en principi, només en el sexe amb la Sara (Alba Ribas), fins que s’adonin que “és molt complicat.” Alain Hernández serà un cuiner reconegut que creuarà històries amb Llorenç González –el portaveu d’un partit polític, no se sap el color, al Parlament- i Paula Malia –una optimista crònica amb mala sort amb l’amor. David Marcé (Quim) deixarà la disfressa d’Artur Mas del “Polònia” per creuar-se en la història de la Paula Malia. Un repartiment que es completarà amb Julio Manrique, Núria Gago, Álvaro Cervantes, Marina Salas, Nao Albet i Anna Moliné.\nAlain HernándezAlba Ribasbea seguraCarme EliasCitesIsak FérrizJúlia MolinsLaia CostaPep MunnéTV3\nEntrada anterior «XIII Concert per al Txad» a la sala Pau Casals de l’Auditori de Barcelona, el proper 17 d’abril\nEntrada siguiente Mujer océano -Editorial Planeta-, el primer libro de poemas de Vanessa Martín


CGT assenyala que la Conselleria practica una igualtat de postal | CGT València\nHome / Acció Sindical / CGT assenyala que la Conselleria practica una igualtat de postal\nEl passat 8 de març, Dia Internacional de la Dona Treballadora, hi havia convocat una aturada internacional de dones. La protesta anava dirigida a les cures, a l’ocupació i al consum. Les treballadores de la Conselleria d’Igualtat i Polítiques Inclusives de Castelló, davant la desinformació al voltant de l’aturada, van optar per utilitzar la mitja hora corresponent a l’esmorzar per a secundar la convocatòria de forma simbòlica.\nCGT considera que la consellera, Mònica Oltra, practica una igualtat “de postal” ja que mentre parla d’”igualtat real” incompleix la Llei 3/2007, d’Igualtat entre dones i homes, sense dotar-la del pressupost necessari. Amb eixa deixadesa, l’Administració autonòmica actua com a còmplice de la situació real; una realitat amb assassinats continus per violència masclista, llenguatge sexista, cosificació de la dona en els mitjans de comunicació, desprotecció de les dones i els seus fills i filles víctimes de violència masclista, bretxa salarial i precarietat laboral.\nSecretaria de la Dona – CGT Castelló


Comencen les Rebaixes a la Comunitat Valenciana i també a Bétera – BÉTERA – toda la información del Bétera, Valencia\nComencen les Rebaixes a la…\nDesprés de les celebracions nadalenques arriba l’etapa de Rebaixes. Molts establiments de la Comunitat Valenciana ja ha iniciat aquest dilluns les seues ofertes i descomptes. A Bétera també hi ha negocis que els seus productes ja estan rebaixats.\nEn aquest sentit, la Unió de Consumidors recomana realitzar un consum conscient i responsable i fixar un pressupost previ que evite realitzar despeses superiors als permesos per l’economia familiar.\nL’organització de consumidors recorda en un comunicat que les rebaixes han de ser una oportunitat per a adquirir un producte que necessitem a un preu més reduït, però controlant la despesa que es va realitzant, i aconsella “no deixar-se portar per impulsos i evitar anar de compres com a forma d’oci”.\nEl secretari de la Unió de Consumidors de la Comunitat Valenciana, Vicente Inglada, recomana realitzar una llista que reculla els productes que realment es necessiten, així com comparar els productes entre diferents tipus d’establiments, grans superfícies i comerç de proximitat.\nTambé suggereix realitzar un consum moderat de les compres amb targeta de crèdit, ja que, “encara que pot ser que no immediatament, el cobrament arribarà finalment al compte bancari, per la qual cosa cal avaluar quanta despesa pot assumir cada consumidor”.\nDes de la Unió de Consumidors de la Comunitat recorden a més que el consumidor ha de ser conscient que, en adquirir un article, estiga o no en rebaixes, existeix l’obligació de canviar-lo o retornar els diners sempre que es trobe defectuós o deteriorat, o quan des del propi comerç així es publicite.\nAixí mateix, recomana parar atenció a l’etiquetatge dels articles, en el qual haurà d’aparéixer el preu anterior i el rebaixat, així com el percentatge de descompte, perquè el consumidor puga comparar preus i siga conscient de la diferència econòmica si decideix adquirir el producte.\nA més, les dates d’inici i fi del període de rebaixes hauran d’estar visiblement col·locades en l’establiment, que també haurà de senyalitzar i separar amb claredat els productes que estan rebaixats en el seu comerç dels de nova temporada.\nRespecte a les formes de pagament, el consumidor podrà abonar l’import de les seues compres de la mateixa manera que l’establiment establisca la resta de l’any, llevat que s’informe de manera específica, en lloc visible i clarament en cas contrari.\nA més, afig, el comprador “no ha d’oblidar exigir i guardar el tiquet de compra per si sorgeix algun problema, i fins i tot podrà ser-li molt útil conservar la publicitat, ja que té valor contractual”.\nEn cas d’observar qualsevol irregularitat, la Unió de Consumidors recorda als consumidors que han de sol·licitar el corresponent full de reclamacions.\nQuant a les compres per internet, el termini per a poder retornar el producte adquirit és de 14 dies naturals, i assenyala que han de tindre’s en compte les possibles despeses accessòries que podria haver d’abonar el consumidor per aquesta devolució. Aquestes han de figurar reflectits en les condicions de compra del producte.


L’Acadèmia es regeix pels òrgans de govern següents:\nEl president, n’és el seu màxim representant i n'exerceix la representació.\nLa Junta Directiva, n’és l'òrgan rector de l'Acadèmia i té a càrrec seu la gestió de l’Acadèmia i ha de proveir en tot el que els Estatuts i el Reglament li assignin en els àmbits acadèmic, econòmic i administratiu.\nEls directors i els secretaris de les seccions.\nLa Junta Directiva està formada pel president, el vicepresident, el secretari general, el vicesecretari general, el tresorer, el comptador, el conservador i el bibliotecari, els directors de les seccions i el director de l’Observatori Fabra.\nConsta de 75 acadèmics numeraris (distribuïts en 7 seccions), dels acadèmics que han estat dispensats d'assistència, i d'un nombre indeterminat d'acadèmics corresponents nacionals i estrangers. Aquest darrers, són elegits entre aquelles persones que no tinguin residència habitual a Barcelona o al seu entorn i hagin realitzat treballs de reconegut mèrit científic.\nDirectors de les seccions\nDirector/a de l'Observatori Fabra\nDirectors i secretaris de les seccions\n1a Matemàtica i Astronomia\n4a Ciències de la Terra\n7a Arts aplicades\nUnitats de servei\nLa reunió dels membres numeraris de l’Acadèmia s’anomena Junta General. A les sessions de la Junta General, hi poden assistir els membres emèrits i els supernumeraris. Les sessions plenàries són la inaugural i de cloenda del curs, ordinàries amb la lectura del treball de torn, de recepció de nous membres de l’Acadèmia i extraordinàries. Té com a president/a i com a secretari/ària els de l’Acadèmia. Les seves atribucions són:\nElegir els càrrecs de l’Acadèmia excepte els de Direcció, Secretaria de secció i Direcció de l’Observatori Fabra.\nAprovar, a proposta de les seccions, les vacants que s’han de cobrir i la denominació corresponent.\nAprovar el canvi de secció dels membres numeraris.\nElegir i rebre els nous membres de l’Acadèmia.\nConèixer la liquidació d’ingressos i despeses de l’any anterior i el projecte de pressupost de l’any en curs.\nConèixer els acords de la Junta Directiva.\nCelebrar lectures i dissertacions científiques en les sessions plenàries ordinàries.\nAprovar el dictamen de la ponència de nous estatuts en sessió extraordinària.\nAprovar el reglament de règim interior en sessió extraordinària.\nAprovar l’atorgament del títol de membre patrocinador o membre d’honor.\nL'Acadèmia és regida per la Junta Directiva que està formada pel President, el Vicepresident, el Secretari General, el Vicesecretari General, el Tresorer, el Comptador, els Directors de les Seccions i el Director de l'Observatori Fabra\nEl president/a és el màxim representant de l’Acadèmia i n’exerceix la representació. Presideix la Junta Directiva i la Junta General. Són atribucions del president/a:\nPromoure i impulsar les iniciatives que redundin en benefici de les finalitats de la corporació.\nRepresentar jurídicament l’Acadèmia a tots els efectes.\nVetllar pel compliment dels Estatuts i els Reglaments.\nPresidir les sessions plenàries de l’Acadèmia i les de la Junta Directiva.\nProposar a la Junta Directiva la creació de les comissions especials de l’Acadèmia i presidir aquelles de les quals formi part.\nOrdenar, d’acord amb el tresorer/a, els pagaments i, en unió del secretari/ària general, signar els títols, diplomes, actes i correspondència oficial, a més de visar els certificats que expedeixi la Secretaria i els altres documents que calgui.\nContractar el personal administratiu i de serveis dependent de la corporació i rescindir els contractes, si escau, d’acord amb la legislació laboral vigent i amb el parer de la Junta Directiva.\nEn cas d’urgència, prendre les disposicions necessàries, si és possible d’acord amb la Comissió Permanent de la Junta Directiva, i donar-ne compte a la Junta Directiva en la primera sessió que celebri.\nLa Junta Directiva té com a president/a i com a secretari/ària els de l’Acadèmia. Les seves atribucions són:\nAprovar, durant el primer trimestre de l’any, els pressupostos per a l’exercici econòmic següent i el balanç general de l’any anterior.\nDesignar el director de l’Observatori Fabra d’acord amb el que determina l’article 9 dels Estatuts.\nProposar a l’Acadèmia la convocatòria dels premis i guardons que acordi concedir, als quals no poden optar els membres de l’Acadèmia.\nDesignar els membres de l’Acadèmia que hagin de realitzar algun treball especial o algun informe segons la normativa vigent.\nAjudar el president/a a resoldre els afers que es vagin plantejant en el funcionament de l’Acadèmia, dels Observatoris i de la Biblioteca i els Arxius.\nPrendre la iniciativa en totes les qüestions que consideri d’interès per a l’Acadèmia.\nEl vicepresident/a té totes les atribucions del president/a en absència o indisposició d’aquest, i ha de dur a terme totes les missions que el president/a o la Junta Directiva considerin oportú encomanar-li.\nEl secretari/ària general ho és de l’Acadèmia i de la Junta Directiva. En aquest concepte, li pertoca:\nTenir disposats els treballs i els documents per a llur tramitació.\nDonar compte al president/a dels afers pendents i dels que s’han de tractar en les reunions.\nEstendre i autoritzar amb la seva signatura les actes de les sessions, un cop aprovades pel ple de l’Acadèmia o per la Junta Directiva, segons que correspongui, i arxivar-les de la manera pertinent.\nAutoritzar amb la seva signatura els acords, informes, títols, nomenaments, certificats i altres documents lliurats en nom de l’Acadèmia, a més de la correspondència oficial.\nPrendre les disposicions necessàries per a la custòdia dels llibres de les actes en ús i les medalles de membres de l’Acadèmia.\nPortar un arxiu en què constin els currículums dels membres de l’Acadèmia, amb la data de llur ingrés a la corporació, les activitats que han desenvolupat en el si d’aquesta, el nombre de sessions a les quals han assistit durant l’any, la data de llur cessament, el registre de les medalles i totes les dades que siguin necessàries per a la història de l’Acadèmia.\nPortar un arxiu de la correspondència i de tots els afers que siguin d’interès per a l’Acadèmia.\nSignar les convocatòries per a les sessions que el president/a ordeni.\nRedactar al final de cada curs acadèmic una memòria en què es resumeixin les activitats desenvolupades per la corporació durant el curs transcorregut. Aquesta memòria ha de ser presentada pel secretari/ària general en la sessió inaugural del curs següent. Preparar al final de cada curs el programa de sessions del curs següent amb indicació dels membres de l’Acadèmia que hi participen.\nPreparar i dur a terme cada curs la publicació de l’Anuari corresponent del qual cada cinc anys a partir del curs 2009-2010 s’ha de publicar una versió ampliada que ha d’incloure les dades històriques actualitzades, unes notes biogràfiques dels membres i altres informacions que es considerin rellevants.\nPortar un llibre registre en què s’han d’anotar numerades les comunicacions, els oficis i els certificats que l’Acadèmia o qualsevol de les seves dependències rebi o expedeixi.\nPortar, d’acord amb la tecnologia adient, un llibre de les actes de les reunions del ple i un altre de les de la Junta Directiva.\nLliurar a la Biblioteca per a llur custòdia els llibres d’actes conclosos, els expedients i altres documents de la Secretaria resolts i conclosos, sempre que hagi transcorregut un termini de vint-i-cinc anys a comptar de la data dels documents.\nComunicar als membres de l’Acadèmia els esdeveniments i les incidències de llur interès, com ara el decés de membres, l’existència de vacants que s’han de proveir, les convocatòries de premis, etc.\nEl vicesecretari/ària general té les mateixes atribucions que el secretari/ària general en absència o indisposició d’aquest últim i ha de realitzar les missions que el secretari/ària general o la Junta Directiva li encomanin.\nEl tresorer/a té a càrrec seu:\nCustodiar els fons que per qualsevol concepte ingressin a la caixa de l’Acadèmia, dels quals és responsable davant d’aquesta.\nExecutar els pagaments ordenats pel president/a.\nElaborar el projecte de pressupost de l’exercici següent per a presentar-lo i aprovar-lo, si escau, a la Junta Directiva cada mes de gener.\nRedactar al final de cada exercici econòmic un balanç general, el qual, acompanyat dels documents justificatius, ha de sotmetre a l’examen i aprovació de la Junta Directiva.\nEl comptador/a ha d’auditar el moviment dels fons de tresoreria i informar el compte anual documentat que el tresorer/a ha de presentar a la Junta Directiva.\nEl conservador/a té les atribucions següents:\nVetllar per la conservació i la millora del patrimoni artístic i cultural de l’Acadèmia, consistent tant en béns mobles com immobles.\nElaborar i mantenir al dia l’inventari d’aquests béns.\nSotmetre a l’aprovació de la Junta Directiva les disposicions que, en compliment de les seves funcions, consideri pertinent adoptar.\nEl bibliotecari/ària té com a missió gestionar la Biblioteca i l’Arxiu Històric de l’Acadèmia. A aquest efecte les seves atribucions són:\nCoordinar l’activitat del personal especialitzat que duu a terme la tasca corresponent de la Biblioteca en el marc del règim general del personal.\nConservar, preservar i difondre la documentació ja existent i la que es rebi en qualsevol format i suport i gestionar l’intercanvi de publicacions amb altres institucions.\nVetllar per l’elaboració, el manteniment i la difusió del catàleg manual i digital de la Biblioteca d’acord amb la normativa dictada per la Biblioteca de Catalunya.\nConservar, preservar i difondre tota la documentació històrica de l’Acadèmia. Coordinar l’accessibilitat dels acadèmics i dels usuaris interns i externs als fons documentals.\nCoordinar la gestió dels elements i els equipaments informàtics (Internet, Wi-Fi, etc.) de la Biblioteca en el marc del règim general.\nFacilitar i promoure l’accés a bases de dades científiques externes.\nElaborar les normes de funcionament de la Biblioteca que han de ser aprovades per la Junta Directiva.\nDirectors de Seccions\nSón atribucions dels directors/res de secció:\nConvocar i presidir les seccions respectives.\nNomenar, si escau, les comissions especials per a realitzar tasques concretes de les seccions corresponents.\nComunicar, quan escaigui, a la Secretaria de l’Acadèmia els afers de la secció i el resultat de les seves tasques.\nFormar part de la Junta Directiva en qualitat de vocals nats.\nEl director de l’Observatori Fabra és designat per la Junta Directiva, la qual també pot nomenar un vicedirector. Té al seu càrrec la direcció de l’Observatori Fabra i la supervisió de les activitats que s’hi realitzen.\nLa Comissió Permanent, formada pel president/a, el vicepresident/a, el secretari/ària general i el tresorer/a, actua per delegació de la Junta Directiva en els afers que aquesta determini i pot assistir el president/a.\nLa Comissió de Publicacions, formada pel secretari/ària general, el bibliotecari/ària i el tresorer/a, ha de vetllar per les publicacions de l’Acadèmia.


La síntesi entre tecnologia, rendiment i disseny. Totes les destructores Intimus es fabriquen fent servir components duradors d'alt rendiment, dissenyats per tenir una llarga vida útil amb una elevada càrrega de treball.\nLes destructores incorporen diverses característiques que les fan úniques pel que fa a facilitat de maneig i eficiència de treball.\nDestructora d’ús en oficina.\nVolum del recipient 21 litres.\nTall creuat (4 mm)\nNivell seguretat P2.\nDestrucció de fins a 12 fulls.\nRodes per a un fàcil transport\nInterruptor multifunció de 3 posicions.\nPanell de control LED.\nFotocèl·lula d’inici i aturada automàtica.\nAdmet grapes, clips, targetes de crèdit…\nDipòsit de paper amb contenidor extraïble\nFinestra de visualització d’indicador de nivell.\nBaix nivell de soroll.\nAmple de treball 230 mm.\nVelocitat de destrucció 0,04 Mt./Sg.\nTemps d’ús continuat fins a 10 minuts.\nPotència de motor de 350 kW.\nGarantia fulles de tall: 2 anys\nDimensions 350x270x470 cm (WxDxH)


Dreamin & Rappin - Somni d'una nit d'estiu a ritme de Hip Hop — Verkami\nAGRAÏMENT + CD\nEl teu nom al programa de mà + CD amb les bases musicals utilitzades a l'espectacle\nAGRAÏMENT + 2 ENTRADES + CD\nEl teu nom al programa de mà + 2 Entrades gratuïtes per l'estrena a Barcelona el 14/10/11 + CD amb les bases musicals utilitzades a l'espectacle\nAGRAÏMENT + CD + 2 ENTRADES + SAMARRETA\nEl teu nom al programa de mà + 2 Entrades gratuïtes per l'estrena a Barcelona el 14/10/11 + Samarreta amb la imatge de l'espectacle.\nAGRAÏMENT + CD + 2 ENTRADES + SOPAR PER A 2 PERSONES\nEl teu nom al programa de mà + CD amb les bases musicals utilitzades a l'espectacle + 2 Entrades gratuïtes per l'estrena a Barcelona el 14/10/11 + Sopar per a dues persones aprop del teatre.\nQUÈ ÉS DREAMIN’ & RAPPIN’?\nDreamin’ & Rappin’ és un musical hip-hop basat en “El somni d’una nit d’estiu” de William Shakespeare. S’inspira en l’art dels DJ, dels MC, dels grafiters, dels b-boys i les b-girls per projectar una mirada nova i radicalment contemporània al clàssic de Shakespeare.\nPER QUI ÉS DREAMIN’ & RAPPIN’?\nL’espectacle està destinat a un públic molt ampli i, concretament, a una de les franges d’edat més difícil seduir escènicament: la dels joves dels 10 als 25 anys. La idea central de Dreamin’ & Rappin’ és fondre les arts escèniques i les disciplines del hip-hop en un escenari,\nEls fons recaptats es destinaran a completar el finançament del material tècnic necessari per poder executar la feina del dj en òptimes condicions. L’espectacle inclou diverses battle-raps interpretades pels actors acompanyats per un dj de primera fila que executa les bases musicals en directe.\nD&R - Actuacions previstes\nL'estrena serà el dia 1 d'octubre a Olesa de Montserrat, dins de la 6a Mostra Butaka Jove, posteriorment s'estrenarà a Barcelona al nou Lluïsos Teatre els dies 14 i 15 d'octubre de 2011. També tindrà presència dins el Festival LOLA d'Esparreguera a finals d'octubre i es faran sessions escolars al Teatre Victòria de Barcelona.\nQUI SOM LA COMPANYIA D&R?\nJavier Beltran - (Teseu, Oberó i Flaco)\nOriol Casals - (Dris i Periko)\nBernat Cot - (DM i Rusty)\nBeàlia Guerra - (Helena i Kay)\nAriadna Suñé - (Hipòlita i Titània)\nElena Tarrats - (Mia)\nGuille Vidal-Ribas - (Puck)\nAjudanta de direcció: Mar Solà\nDisseny d’escenografia i vestuari: Elena Font i Marina Pineda (La Cabra)\nDisseny d’il·luminació: Pep Gàmiz\nTècnic de llums i so: Aleix Costales\nMC assessor i ajustamentdels raps: Aitor Ferran\nTècnicade clown: Toni Arteaga\nAssessora de càsting: Beàlia Guerra\nProducció executiva: Íngrid Marín i Jordi Andújar\nAmb el suport de: ICIC, Consell Nacional de la Cultura i de les Arts (CONCA), Aula de Teatre de l’IMAC de Mataró, LluïsosTeatre, Festival LOLA.\n#03 / Aconseguida la fita!!\nOctober 03, 2011 — 6 comments\nVolem agraïr a tots els mecenes que han aportat amb menor o major mesura recursos per al nostre projecte.\nGràcies a vosaltres, el passat dia 1 d'octubre vam poder aixecar teló i presentar davant del públic el nostre espectacle "Dreamin' & Rappin'" a Olesa de Montserrat dins de la Mostra Butaka Jove!\nEquip de Dreamin' & Rappin'.\n#02 / Dreamin' & Rappin' al Festival LOLA Baix Llobregat Nord\nEl Festival LOLA va ser creat l'any 2003 a Esparreguera, i des de llavors se n'ha fet una edició anual. Aquest Festival té per objectiu englobar teatre professional de joves creados i noves dramatúrgies.\nEnguany, en la seva edició del 2011 que s'inaugurarà el mes d'octubre, comptarà amb representacions de Dreamin' & Rappin' de Moisès Maicas i Anna Soler.\nEs podrà veure a Martorell durant els dies 20, 21 i 22 d'octubre, en sessions escolars i amb públic obert.\n#01 / Dreamin' & Rappin' a la 6a Mostra Butaka Jove\nTot i que l'espectacle s'havia d'estrenar dins el marc del Festival Shakespeare de Mataró aquest 2011 i després de molts entrebancs i inconvenients, s'estrenarà a la Mostra Butaka Jove que se celebra a Olesa de Montserrat.\nD&R és un espectacle per a tots els públics, però molt especialment enfocat als joves que els agrada el món del Hip-Hop i volen descobrir les històries de Shakespeare amb un llenguatge diferent.\nDesprés de la Mostra, ens preparem per l'estrena a Barcelona el 14 d'octubre del 2011 al nou Lluïsos Teatre, al barri de Gràcia.\nVolem agraïr a tots els mecenes que han… read more\nTot i que… read more


L'alcalde de Lleida demana temps per triar al primer secretari del PSC\nEP.- L'alcalde de Lleida, el socialista Àngel Ros, al que alguns socialistes situen en la carrera de lideratge del PSC com a possible primer secretari, ha assegurat que no és el moment de parlar del líder perquè abans arriben les municipals i després el congrés socialista.\n"En la banqueta estem molts", ha afirmat Ros en declaracions a Europa Press, i ha agregat que no hi ha cap proposta per part del partit per ocupar aquest càrrec. "Ningú ve oferint ser primer secretari", ha precisat.\nL'alcalde sempre s'ha mostrat partidari dels terminis a l'hora d'afrontar reptes, com ja va fer després de les eleccions autonòmiques en les quals els socialistes van perdre el Govern i van sortir veus defensant rapidesa en la decisió de crear grup propi al Congrés.\nLlavors va insistir que aquest debat no tocava en aquest moment perquè corresponia al congrés de tardor d'aquest any, i sobre aquest assumpte va advertir també que és una cosa que el PSC ha de negociar amb el PSOE.\nTambé va recalcar que el grup propi era, la 'guinda del pastís' insistint que el partit té primer altres reptes que ha d'abordar: per quin model de Catalunya apostar, quin és el seu model de partit i, després, triar a les persones que prenguin les regnes del partit.


Les Jornades Regal faran parada aquest dissabte a Granollers, Ciutat del Bàsquet Català 2015\nRegal, patrocinador principal de la Copa Catalunya, es vincula amb el Bàsquet Català i amb l'objectiu de compartir aquesta passió pel joc, viure l’emoció del bàsquet en directe i fer-ne ressò, crea les Jornades Regal tot visitant diferents clubs catalans i vestint de gala els partits més emocionants de la Regal Copa Catalunya, tant masculins com femenins, al llarg de tota la competició.\n11a Jornada Regal:\nDissabte 2 de maig a les 17:30h\nDurant aquest partit, Regal portarà a terme diferents accions i promocions, repartint regals entre els assistents i realitzant sorteigs, així com un seguiment informatiu i audiovisual del partit amb entrevistes als protagonistes i aficionats.\nLes Jornades Regal visiten aquest dissabte el Pavelló del CB Granollers tot coincidint amb el partit de la Regal Copa Catalunya Masculina entre el CB GRANOLLERS A i el CLUB NATACIÓ SABADELL. El partit, corresponent a la 29a jornada de lliga del grup 1 masculí, enfrontarà a dos equips que lluiten per mantenir-se un any més a la categoria.\nRegal, patrocinador oficial de la Federació Catalana de Basquetbol (FCBQ), dóna suport a l’esport de base català i especialment es vincula amb el bàsquet, un esport que està molt arrelat entre els catalans. Ens ho demostren les xifres: més de 2.000 partits jugats en una setmana i més de 70.000 llicències registrades a l'FCBQ.\n-10a Jornada Regal "Gran rebuda a Santa Coloma amb motiu del partit entre Draft Gramenet i Barça CBS"\n- 9a Jornada Regal "Emocionant duel directe a Castellbisbal entre el CB Castellbisbal i el CB Grup Barna"\n- 8a Jornada Regal "Sant Feliu de Llobregat s'aboca amb un disputat Barça CBS - CBF Cerdanyola"\n- 7a Jornada Regal "Girona gaudeix amb el derbi de la ciutat entre One CESET i CE Onyar"\n- 6a Jornada Regal "Arenys de Mar vibra amb l'emocionant partit femení entre Arenys Bàsquet i JE Terrassa"\n- 5a Jornada Regal "El Virrei Amat es vesteix de gala pel derbi barceloní entre SESE i AESC-Ramon Llull"\n- 4a Jornada Regal "Barris Nord acull amb èxit el partit femení entre l'Acuagan CB Lleida i el CB Grup Barna\n- 3a Jornada Regal "Bon ambient a Sant Fruitós de Bages amb l'ASFE St. Fruitós - Basket Almeda"\n- 2a Jornada Regal "Gran rebuda a Coma-ruga amb motiu de l'AB El Vendrell - UE Horta"\n- 1a Jornada Regal "Exitosa estrena a Barcelona amb un emocionant Joventut Les Corts - GEiEG"


El Campi qui Jugui tanca la seva 35a edició amb prop de 2.500 assistents - Regió7 :: El Diari de la Catalunya Central\nEl certamen, que s'ha celebrat del 27 de desembre al 4 de gener, ha combinat enguany els formats presencial i virtual\nredacció | manresa 05.01.2021 | 13:14\nL'espectacle «Lectura de contes» a càrrec de Manel Justícia, a l'Anònima | Mireia Arso\nL'espectacle «Lectura de contes» a càrrec de Manel Justícia, a l'Anònima |\nEl Campi qui Jugui, que va obrir les seves portes el passat 27 de desembre i que s'ha allargat fins aquest dilluns, ha clos l'edició d'enguany amb un concert del grup musical infantil Xiula al teatre Kursaal. El Saló de la Infància i la Joventut -que enguany ha arribat a la seva 35a edició i que, any rere any, aplega centenars d'infants de Manresa i de la Catalunya Central- s'ha realitzat en un format especial, amb l'objectiu d'adaptar-se a les mesures sanitàries anticovid. En total, han estat prop de 2.500 persones les que han gaudit del certamen.\nA diferència de les edicions anteriors, el Campi ha combinat dos formats: el presencial i virtual. En primer lloc, els infants han pogut gaudir de diferents espectacles (titelles, màgia, música i circ) que s'han representat a l'Anònima, amb dos passis diaris (un a les 17 h i l'altre a les 19 h). En total, hi han assistit 1.346 persones. Al mateix temps, aquestes actuacions s'han pogut seguir en directe des del canal de YouTube del Campi Qui Jugui, que ha acumulat més de 500 visualitzacions. A la sortida dels espectacles, l'organització ha donat un paquet taller a cada infant perquè el pogués fer a casa. En total, s'han confeccionat 1.120 paquets.\nXiula ha estat l'encarregat de tancar el certamen d'enguany. El popular grup musical ha protagonitzat aquest dilluns dos concerts al teatre Kursaal (un a les 12 h i un altre a les 18 h) que han fet les delícies de xics i grans. Prèviament als espectacles, s'ha projectat un breu audiovisual que ha repassat els 35 anys del Campi qui Jugui. Les persones assistents també han pogut veure cartells d'edicions anteriors al vestíbul del teatre. La sessió del matí ha comptat amb prop de 400 espectadors, mentre que la de la tarda ha fet el ple amb 400 entrades venudes.\nEl Campi qui Jugui, organitzat per l'Ajuntament de Manresa i l'Associació Campi qui Jugui, formada per voluntaris vinculats al món associatiu, l'educació en el lleure, la pedagogia i la docència, ha comptat amb el suport econòmic de l'Obra Social La Caixa i la col·laboració d'Imagina't, el Servei d'Atenció Integral, SIAD Manresa i Audire. El muntatge dels espectacles ha anat a càrrec de la Fundació Turisme i Fires de Manresa i la creació dels tallers i els paquets infantils (perquè els infants poguessin fer els tallers a casa) han estat organitzats pel CAE i la fundació La Xarranca.\nL'Associació Campi qui Jugui i l'Ajuntament de Manresa fan una valoració molt positiva de l'edició d'enguany i agraeixen la confiança i la tasca realitzada per part de totes les entitats, artistes i agents implicats. El consistori i l'associació també estan satisfets amb el resultat d'aquest nou format, que s'ha hagut d'adaptar a les mesures anti-Covid, i per haver pogut contribuir a mantenir viu el sector cultural, molt afectat per la Covid-19.\nEl calendari de l'Ajuntament mostra la Manresa de cinema.


Apartment Filip Kotor Montenegro - Ofertes d'hotels amb els MILLORS DESCOMPTES EN LÍNIA Fer un comentari al lloc web\nApartment FilipApartamentStari grad 324, Kotor Old Town, Kotor, Montenegro, 85330 - Veure al mapaExcepcional9,3Basada en72comentarisApartment FilipVeure més fotos"Fantastic location in the heart of the old town. Everything..."PatriciaUnited KingdomVeure més fotosVeure totes les 24 fotos\nOferint allotjaments de qualitat al la cultura, els paisatges districte de Kotor, Apartment Filip és una selecció popular tant per oci com per negoci. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Amb una oferta de serveis hotelers superior i ampla gama d'entreteniment, Apartment Filip és compromet a que la seva estada sigui el més còmoda possible. L'hotel ofereix transport hotel/aeroport, servei de llançadora per garantir el més gran comfort possible als seus clients. Gaudiu de les comoditats d'alta gama com ara aire condicionat, mini bar, llits extrallargs (> 2 metres), aparell de televisió LCD/pantalla de plasma, nevera per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Gaudeixi d'incomparable serveis i d'una localització de prestigi a Apartment Filip.


El Suprem decidirà si la venda per part del copropietari d'una part de l'habitatge no tributa a l'IRPF — idealista\nEl Suprem decidirà si la venda per part del copropietari d'una part de l'habitatge no tributa a l'IRPF\n4 de maig 2021, Redacció\nEl Tribunal Suprem té sobre la taula un altre assumpte immobiliari de gran interès per als contribuents. Es tracta de la tributació a l'IRPF de la dissolució d'una comunitat de béns o, el que és el mateix, de la venda per part d'un dels propietaris de part de l'habitatge i el fet que el que es quedi la casa compensi l’altre en metàl·lic. És una operació molt habitual després d'un divorci o quan s’ha de comprar una casa propietat de diverses persones i es vol dividir i adjudicar a una d’elles. Ara el Suprem ha de dictaminar si el que no es queda el bé i rep una compensació en metàl·lic té l’obligació de tributar a l'IRPF o no.\nFins ara, Hisenda ha considerat que si el valor de l'habitatge en el moment de la dissolució de la comunitat o la societat de guanys és superior al que tenia quan es va adquirir, llavors hi ha un guany patrimonial i, per tant, ha de tributar a l'IRPF. No obstant això, diversos tribunals superiors de justícia opinen el contrari. Ara cal veure a quin costat de la balança s'inclina el Suprem.\nTanmateix, la dissolució d'una comunitat de béns, bé sigui després d'un divorci o bé sigui després de la venda d'un immoble de diversos copropietaris, suposa una alteració? José María Salcedo, soci del despatx Ático Jurídico ho considera una qüestió controvertida i recorda que l'article 33.2.c de la Llei de l'IRPF assenyala que "Es considera que no hi ha alteració en la composició del patrimoni: en la dissolució de comunitats de béns o en els casos de separació de comuners".\nPerò el problema, tal com subratlla Salcedo, és que l'incís final d'aquest precepte disposa que "Els supòsits a què es refereix aquest apartat no poden donar lloc, en cap cas, a l'actualització dels valors dels béns o drets rebuts”.\n"Aquest incís prohibeix que, amb motiu de la divisió de la cosa comuna, la dissolució de guanys, la dissolució de comunitats de béns o la separació de comuners, s'actualitzi el valor de l'immoble. Això ha motivat que l'Agència Tributària consideri que, quan aquesta actualització de valor es produeix, sí que hi ha alteració patrimonial i, per tant, un guany patrimonial objecte de tributació”, comenta José María Salcedo.\nVegem-ho amb un exemple. Dos germans compren un habitatge per un import total de 120.000 euros. Cada un és propietari del 50%, de manera que cada part està valorada en 60.000 euros. Anys després, decideixen que un dels germans es quedi l'habitatge i que compensi l'altre en metàl·lic. El valor de mercat de l'habitatge es fixa ara, de mutu acord, en 180.000 euros. Així, el germà que es queda l'habitatge haurà de compensar l'altre amb 90.000 euros en metàl·lic.\nEn aquest supòsit tan habitual fins ara, el que rebia aquests 90.000 euros com a compensació en metàl·lic perquè no es quedava l'habitatge estava subjecte al pagament de l'IRPF, atès que es considerava que s'havia produït un guany patrimonial de 30.000 euros. Així ho segueix considerant Hisenda, que estima que l'únic supòsit en què no es paga IRPF és aquell en què no hi ha actualització del valor de l'immoble.\nDiversos Tribunals Superiors de Justícia, en contra d'Hisenda\nHi ha dues sentències del TSJ del País Basc del 30-1-2019 (recursos 993/2017 i 994/2017) que afirmen que quan es porta a terme la dissolució de la comunitat existent sobre un habitatge en propietat de dues o més persones, no hi ha alteració del patrimoni del contribuent (és a dir, no hi ha guany o pèrdua patrimonial). Per tant, el germà que lliura l'immoble no tindrà un guany patrimonial i el germà que es queda l'immoble tampoc tributarà a l'IRPF. Això sí, "si un dia el ven, el valor d'adquisició a l'efecte del guany o la pèrdua patrimonial és l'originari de 120.000 euros que al seu moment va costar, i no els 180.000 euros", recorda l'advocat Salcedo.\nTambé hi ha diverses sentències en aquest mateix sentit del TSJ de la Comunitat Valenciana: 29-7-2016 (recurs 1914/2012) i de 6-6-2017 (recurs 1223/2013).\nEl TSJ de la Comunitat Valenciana assenyala que la persona que es quedi l'habitatge serà l'encarregada de tributar pel guany patrimonial (considerant com a data i valor d'adquisició el de la compra originària en proindivís) en cas que el vengui més endavant.\nAixí ho expressa amb meridiana claredat el TSJ de la Comunitat Valenciana a la seva sentència del 15-06-2020, que és la recorreguda en cassació davant el Suprem. Afirma el Tribunal valencià que "la correcte comprensió de l'últim paràgraf de l'apartat 2 de l'art. 33 LIRPF ( "els supòsits a què es refereix aquest apartat no poden donar lloc, en cap cas, a l'actualització dels valors dels béns o drets rebuts") indica que les adjudicacions fetes a cada un dels membres de la societat de guanys no generen una valoració actualitzada del bé adjudicat, de manera que quan es procedeixi a una eventual alienació de l'immoble posterior a la dissolució de la societat de guanys, s'ha de prendre, a l'efecte del corresponent increment o disminució patrimonial, el valor originari d'adquisició previ a la dissolució de la societat de guanys”.\nAra li toca al Tribunal Suprem decidir sobre aquesta matèria, després d'haver admès el recurs de cassació contra la sentència del 15 de juny del 2020 del TSJ de la Comunitat Valenciana. Mitjançant la Interlocutòria del 18-03-2021, l'Alt Tribunal ha considerat que la qüestió que planteja interès cassacional és la de "determinar en quins casos la compensació percebuda pel comuner, a qui no s'adjudica el bé quan es dissol un condomini, comporta per a aquest comuner l'existència d'un guany patrimonial subjecte a l'IRPF, tenint en consideració la possible diferència de valoració d'aquest bé entre el moment de l’adquisició i el de l’adjudicació i, si escau, que aquella compensació és superior al valor de la part proporcional que li correspongui sobre aquest bé”.\nQuè han de fer els contribuents mentrestant\nMentre s'espera la resolució del Suprem, Salcedo recomana als contribuents iniciar els procediments de rectificació de l'autoliquidació i devolució d'ingressos indeguts en relació amb les últimes declaracions d'IRPF presentades. Aquest consell s’aplica especialment en el cas de dissolucions de comunitat realitzades en exercicis que estiguin a punt de prescriure, ja que aquest dret prescriu als quatre anys comptats des de l'últim dia que hi va haver per presentar les autoliquidacions.\nAixò passa, per exemple, amb l'IRPF del 2016 i, d’aquí a poc més d'un any, amb el del 2017. "Així, si en aquests exercicis es va realitzar una dissolució de comunitat actualitzant valors i el que va rebre la compensació en metàl·lic va tributar a l’IRPF pel guany patrimonial, és convenient iniciar el procediment de rectificació de les autoliquidacions presentades ", assenyala Salcedo.\nEn la seva opinió, si el Suprem dictés una sentència favorable per al contribuent, no es podran beneficiar d'aquesta doctrina les persones a qui hagi prescrit el dret a sol·licitar la rectificació de l'autoliquidació i la devolució d'ingressos indeguts.


El repte de gestionar l’envelliment\nBaixa considerablement la mitjana d'edat de la plantilla del Barça, però no la del seu onze inicial\n5 min. Barcelona 29/07/2019 22:22\n651x366 L’onze titular del Barça que va ser golejat a Anfield. / CARL RECINE / REUTERS L’onze titular del Barça que va ser golejat a Anfield. / CARL RECINE / REUTERS\nSi agafem l’alineació que Ernesto Valverde va posar a Anfield en la tornada de les semifinals de la Champions contra el Liverpool, s’observa que més de la meitat dels jugadors que la van formar tenen 30 anys o més. De moment, tots ells continuen a la plantilla del Barça. Gerard Piqué, Jordi Alba, Sergio Busquets, Ivan Rakitic, Arturo Vidal, Leo Messi i Luis Suárez tenen contracte en vigor i taquilla al Camp Nou. Però en alguns casos comença a planar la possibilitat de fer un pas al costat tant per rendiment com per nova competència. Per exemple, Rakitic, que en els últims anys ha jugat una mitjana de 53,6 partits, ha hagut de sentir el Txingurri referint-se a ell en pretèrit perfet: “Ha sigut important”. I és que l’arribada de Frenkie de Jong modifica l’estatus de l’interior croat, que insisteix en quedar-se a Barcelona tot i que la directiva el posi al mercat per alleugerir fitxes. Un altre que pot veure afectat el seu rol a l’equip és Suárez. El fitxatge estrella d’Antoine Griezmann i la permanència d’un jove amb el potencial d’Ousmane Dembélé compromet l’etiqueta d’intocable de l’uruguaià, que va camí dels 33 anys, pateix del genoll i selecciona més els esforços -sobretot sense pilota- que quan va aterrar a Catalunya. Les seves prestacions depenen més del físic que no pas les de Messi. Per això, tot i estar de vacances, s’ha deixat caure algun dia per Sant Joan Despí per treballar en solitari. Sap que si vol mantenir la participació habitual haurà d’arrencar el curs més fi que mai.\nSuárez (si no afluixa la competència) i Rakitic (si s’acaba quedant) s’enfronten a una nova realitat en la seva sisena temporada al Barça. ¿Sabran gestionar el fet de ser menys indiscutibles? ¿Entendrien que l’entrenador els deixés fora de l’equip en partits importants? ¿Aprendrien a sumar jugant menys minuts? Les respostes són complexes i depenen de moltes circumstàncies. I els precedents, esclar, són variats. Arturo Vidal, que havia sigut vaca sagrada al Juventus i el Bayern, va adaptar-se prou bé a un rol més secundari. Ara bé, no és el mateix viure aquest canvi en un nou vestidor que fer-ho al lloc de sempre. Aquest matís explica les sortides de Xavi Hernández i Andrés Iniesta, a Qatar i al Japó respectivament. Més enllà de la possibilitat de signar un gran contracte en una competició menor, a cap dels dos els va seduir gaire la idea de ser suplents al club on ho van guanyar tot. “No em sé veure com a migcentre passador. Ho podria fer i ho faria bé, però em faltaria la part de superar rivals en moments puntuals”, va assegurar el manxec fa uns mesos a l’ARA, en relació a la plenitud de registres que exhibeix al Vissel Kobe i que, fruit del pas del temps i de l’exigència permanent, probablement no hauria pogut mostrar al Barça. Dit d’una altra manera, Iniesta no es va sentir còmode imaginant-se perdent facultats i estatus al Camp Nou.\n651x366 L'edat de la plantilla del Barça / Eduard Forroll L'edat de la plantilla del Barça / Eduard Forroll\nEnvellir constructivament després d’haver-ho aconseguit tot és una assignatura pendent al Barça actual. “La tasca és complicada i els jugadors no la poden fer sols”, assegura en aquest sentit Xesco Espar, exentrenador d’handbol i expert en psicologia aplicada a l’esport, que recomana als representants “acomodar diners i estatus” i als jugadors “veure que poden fer altres coses, que poden ser útils més enllà del futbol, que poden reestructurar la seva identitat”. És aquí on Espar esmenta l’exemple de Piqué: “Està en actiu i ha desenvolupat una vida paral·lela que l’ajudarà a fer el pas al costat. Deixar la selecció espanyola ha sigut una bona decisió en tots els sentits”. El win-win és evident. El central ha pogut recuperar-se millor dels esforços amb el Barça, s’ha estalviat concentracions i ha fet servir el temps lliure per potenciar altres habilitats.\nPerò Piqué, que partirà un any més com a titular indiscutible mentre avança en els seus negocis, no és representatiu. Són més habituals els casos ja citats de Xavi i Iniesta; epílegs com el de Carles Puyol, que va retirar-se amargat per una lesió, o, fora del Barça, exemples de futbolistes que van esgotar la seva carrera a foc lent, a casa seva, tutelant l’adaptació dels seus substituts en la distància curta. “Al jugador veterà és bo motivar-lo amb competència. Si l’entoma bé, pot contribuir a la formació del seu relleu, ja sigui sobre la gespa o portant-lo a sopar”, apunta Espar sobre aquesta via, tan ben encarnada recentment a Itàlia amb Totti (Roma) o a Anglaterra amb Scholes i Giggs (Manchester United) i Carragher (Liverpool). ¿Busquets, Messi o Suárez podran fer-se grans i alhora sentir-se útils coincidint amb la construcció del nou Camp Nou? ¿Acceptaran un salari a la baixa a casa en comptes d’un contracte milionari en una lliga menor? Són preguntes difícils de respondre.\nL’exemple de Xabi Prieto\nA l’espera de resoldre una per una les incògnites relacionades amb la veterania a la plantilla del Barça, és interessant, malgrat la diferència d’objectius, preguntar-li a Xabi Prieto com va gestionar el seu declivi professional a la Reial Societat després de 15 temporades de recorregut. Ho té recent, va plegar veles l’estiu passat. “Vaig tenir sort perquè el club em valorava tot i el pas dels temps. De fet, em van oferir un any més de contracte, però ja havia decidit aturar-me”, afirma l’exfutbolista basc a l’ARA. I afegeix: “No em sentia malament quan la direcció esportiva fitxava joves per a la meva posició. Era per millorar. És cert que, al final, a mi em costava més físicament, però l’experiència em donava més coneixement del joc i una visió més global del funcionament de l’equip. Amb el temps, un deixa de pensar tant en un mateix”. El Barça contemporani té pendent aplicar exemples com el de Prieto en generacions futures.